РЕГЛАМЕНТ (ЕО) № 378/2008 НА КОМИСИЯТА
от 25 април 2008 година
относно издаването на лицензии за внос на ориз в рамките на тарифните квоти, открити за подпериода април 2008 г. с Регламент (ЕО) № 327/98
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1785/2003 на Съвета от 29 септември 2003 г. относно общата организация на пазара на ориз (1),
като взе предвид Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
като взе предвид Регламент (ЕО) № 327/98 на Комисията от 10 февруари 1998 г. за откриване и за начин на управление на някои тарифни квоти при внос на цял и на натрошен ориз (3), и по-специално член 5, първа алинея от него,
като има предвид, че:
(1)
Регламент (ЕО) № 327/98 открива и определя начина на управление на някои тарифни квоти при внос на цял и натрошен ориз, разпределени по страни на произход и групирани в няколко подпериода в съответствие с приложение IX към посочения регламент и с Регламент (ЕО) № 60/2008 на Комисията (4), който открива отделен подпериод за февруари 2008 г. за тарифната квота за внос на бланширан и полубланширан ориз с произход от Съединените американски щати.
(2)
За квотите ориз с произход от Тайланд, Австралия и с произход, различен от Тайланд, Австралия и Съединените американски щати, предвидени в член 1, параграф 1, буква а) от Регламент (ЕО) № 327/98, вторият подпериод е месец април.
(3)
От предоставената информация съгласно член 8, буква а) от Регламент (ЕО) № 327/98 следва, че за квотата/ите с пореден/ни номер/а 09.4127 - 09.4130 заявленията, подадени през първите десет работни дни на април 2008 г. в съответствие с член 4, параграф 1 от посочения регламент, се отнасят за количество, по-голямо от наличното. Поради това следва да се определи до каква степен могат да се издават лицензии за внос, като се посочи коефициентът на разпределение, който да се прилага към заявените количества за съответната/ите квота/и.
(4)
От горепосочената информация произлиза също, че за квотата/ите с пореден/ни номер/а 09.4128 - 09.4129 заявленията, подадени през първите десет работни дни на април 2008 г. в съответствие с член 4, параграф 1 от Регламент (ЕО) № 327/98, се отнасят за количество, по-малко от наличното.
(5)
Поради това следва да се определят наличните количества за следващия подпериод на тарифната квота в съответствие с член 5, първа алинея от Регламент (ЕО) № 327/98,
ПРИЕ НАСТОЯЩИЯ РЕГЛАМЕНТ:
Член 1
1. Заявленията за лицензии за внос на ориз, отнасящи се до квотите с поредни номера 09.4127 - 09.4130, посочени в Регламент (ЕО) № 327/98, подадени през първите десет работни дни на април 2008 г., са основание за издаването на лицензии за заявените количества, към които се прилагат коефициенти на отпускане, определени в приложението към настоящия регламент.
2. Общите налични количества в рамките на квотите с поредни номера 09.4127 - 09.4128 - 09.4129 - 09.4130, посочени в Регламент (ЕО) № 327/98 за следващия подпериод на тарифна квота, са определени в приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 април 2008 година.